b'\n_START_ARTICLE_\nFlamingo (perekond)\n_START_SECTION_\nSugulus\n_START_PARAGRAPH_\nFlamingodel pole l\xc3\xa4hisugulasi, seet\xc3\xb5ttu kuuluvad nad eraldi seltsi. Suhteliselt palju sarnasusi on p\xc3\xbctiliste ja flamingoliste vahel.\n_START_SECTION_\nK\xc3\xa4itumine\n_START_PARAGRAPH_\nFlamingod seisavad sageli \xc3\xbchel jalal, teine jalg on samal aja t\xc3\xb5mmatud keha alla. V\xc3\xb5imalik, et seistes \xc3\xbchel jalal v\xc3\xb5ib lind s\xc3\xa4\xc3\xa4sta rohkem kehasoojust, kuna nad veedavad palju aega  k\xc3\xbclmas vees. _NEWLINE_Noortel flamingodel on hall sulestik, kuid t\xc3\xa4iskasvanutel ulatub v\xc3\xa4rvistik heleroosast kuni helepunaseni. T\xc3\xa4iskasvanud saavad oma v\xc3\xa4rvi vees sisalduvatelt bakteritelt ning see n\xc3\xa4itab kui h\xc3\xa4sti nad on toitunud.\n_START_SECTION_\nToitumine\n_START_PARAGRAPH_\nFlamingod filtrivad soolveest krevette ja sinivetikaid._NEWLINE_Nende nokad on kohandatud muda filtreerimiseks. Flamingod, kelle ainus toit on sinivetikad on tumedama v\xc3\xa4rvusega v\xc3\xb5rreldes nendega, kes seda s\xc3\xb6\xc3\xb6vad v\xc3\xa4hem.\n_START_SECTION_\nEluviis\n_START_PARAGRAPH_\nFlamingod on v\xc3\xa4ga kokkuhoidvad linnud, kes elavad kolooniates, kuhu v\xc3\xb5ib kuuluda tuhandeid linde. _NEWLINE_Flamingode gruppides on isasloomale ja emasloomade arv enam-v\xc3\xa4hem v\xc3\xb5rdne. Nende vaheline side on n\xc3\xb5rgem gruppides, kus on rohkem flamingosid.\n_START_SECTION_\nSigimine\n_START_PARAGRAPH_\nFlamingod otsivad pesakoha, mille valivad tavaliselt emased. Osad flamingod \xc3\xbcritavad teha pesa varastades teiselt paarilt pesapaiga. Flamingod kaitsevad v\xc3\xa4ga tigedalt oma pesapaika, kui keegi \xc3\xbcritab seda varastada. P\xc3\xa4rast poegade koorumist annavad t\xc3\xa4iskasvanud flamingod poegadele \xe2\x80\x9epiima\xe2\x80\x9c. See sarnaneb imetajate piimaga, kuid on pooltahke ja sarnaneb pisut kodujuustuga. See on v\xc3\xa4ga palju suurema valgu- ja rasvasisaldusega kui imetajate piim. Samuti sisaldab see palju antioks\xc3\xbcdante ja immuunsust suurendavaid tegureid. _NEWLINE_Nii isas- kui ka emasloomad toodavad piima ja saavad toita selle abil oma j\xc3\xa4rglasi. _NEWLINE_Elu esimese kuue p\xc3\xa4eva jooksul j\xc3\xa4\xc3\xa4vad pojad pesapaika. Umbes 7\xe2\x80\x9312 p\xc3\xa4eva p\xc3\xa4rast hakkavad pojad pesast v\xc3\xa4lja liikuma, et uurida \xc3\xbcmbrust. _NEWLINE_Kaks n\xc3\xa4dalat p\xc3\xa4rast koorumist liituvad pojad \xc3\xbchisesse gruppi, kus v\xc3\xb5ib olla tuhandeid flamingopoegi. Paljud pojad hukkuvad r\xc3\xb6\xc3\xb6vloomade t\xc3\xb5ttu.\n_START_SECTION_\nHuvitavaid fakte\n_START_PARAGRAPH_\nVanad roomlased pidasid flamingo keelt delikatessiks._NEWLINE_Andide kaevurid tapsid paljusid flamingosid, saamaks neilt rasva, mille abil arvati ravitavat tuberkuloosi._NEWLINE_Vanad egiptlased uskusid, et flamingod on jumal Ra maapealsed esindajad._NEWLINE_Sageli kujutatakse flamingosid kunstis._NEWLINE_Roosast plastist flamingod on v\xc3\xa4ga populaarsed aiakaunistused Ameerika \xc3\x9chendriikides._NEWLINE_Flamingo on Bahama rahvuslind.\n_START_SECTION_\nLevik\n_START_PARAGRAPH_\nFlamingosid leidub p\xc3\xb5hiliselt L\xc3\xb5una-Aafrika l\xc3\xb5unaosas ja ka suurel m\xc3\xa4\xc3\xa4ral Aafrika kaguosas, kuid ka mujal.'